Jean de Charpentier

Jean DE CHARPENTIER aŭ Johann von Charpentier (8-a de decembro 1786 – 12-a de decembro 1855) estis germana-svisa geologo, kiu studis la svisajn glaĉerojn. Li naskiĝis en Freiberg (Elektoprinclando Saksio), en la Sankta Romia Imperio kaj mortis en Bex, Svislando.

Vivo
Sekvante la karieron de sia patro kiel minada inĝeniero, li elstaris en sia fako dum laborado en la kupraj minejoj de la Pireneoj kaj salminejoj en okcidenta Svislando.

En 1818, katastrofa evento ŝanĝis la fokuson de lia vivo kiam glacia baraĵo en la valo Bagnes super Martigny rompiĝis,La inundo estas priskribata en Jean M. Grove, Little Ice Ages, Ancient and Modern (The Little Ice Age 1988) rev. ed. 2004:161. kaŭzante multajn mortojn. Poste, li faris ampleksajn kampostudojn en la Alpoj. Uzante pruvojn el rokoj kaj morenoj kaj bazante sin sur la verkoj de Goethe,  li hipotezis, ke la svisaj glaĉeroj iam estis multe pli ampleksaj. Tiuj rokoj, karakterizaj de glaĉeroj, estis disigitaj kvazaŭ ili estis portitaj tien de glaĉeroj, kiuj jam ne ekzistas. Malgraŭ tio, li ne estis certa, kiel glaĉeroj unue formiĝis, moviĝis aŭ kiel ili malaperis. Liaj ideoj poste estis reprenitaj kaj disvolvitaj de Louis Agassiz.

 Referencoj 

Kategorio:Germanaj geologoj
Kategorio:Svisaj geologoj